NaiveNeuron/SloPal huggingface dataset:
Osuský, Peter, poslanec NR SR (2012-06-20):
Ďakujem pekne, pán predseda. Veľmi pekne tu zazneli slová o molochovi. Žili sme kedysi v spoločnostiach, ktoré sa starali o svojich „starých“, i dnes existujú ešte krajiny, i chudobné, kde je nemysliteľná predstava, že odsunieme starú mamu alebo starého otca. Naopak, rozpad sveta štandardných hodnôt lásky a úcty k starším, ktorý postihol civilizovaný svet, je východiskom stavu, v ktorom sa čím ďalej viacej budeme ocitávať a do ktorého sa budeme čím ďalej hlbšie ponárať. Ale keď už sme sa dali tou zlou cestou, tak je aspoň primerané – a v tomto zmysle by som akceptoval taký ten leitmotív SMER-áckeho videnia, napr. pri sanácii ekonomiky a finančnej situácie krajiny, bohatým brať – chudobným, keď už nedávať, aspoň nebrať. Toto, čo sa navrhuje, znamená presne reprízu toho, čomu neúspešne čelíme vo vysokom školstve, že sa sype rovnomerne všetkým rovnako, dobrým aj zlým. V tomto prípade bohatým aj chudobným. Poznám nie bohatých ľudí, ktorí sa starajú o svoju „alzheimerovskú“ starú mamu, ktorí majú možno problémy v práci, alebo prichádzajú o istý príjem, ale nezvalia ju na ramená spoločnosti. Naopak, poznáme takých, ktorí umiestnia do obecného zariadenia svojho rodiča, po ktorom dostali krásny byt a ktorému ešte „skasujú“ každý mesiac rozdiel dôchodku. Koncepcia, o ktorej tu hovorila kolegyňa Nicholsonová a predtým kolegyňa Gibalová, je cielená na to, aby sme aspoň toto odstránili. Pri takom videní sveta, aký máte vy, je to v priamom protirečení k tomu, že sa má bohatým brať... (Prerušenia vystúpenia časomerom.)
B. Bugár, podpredseda NR SR: (2005-09-21):
Dávam slovo spravodajcovi, ktorého určil navrhnutý gestorský výbor pre financie, rozpočet a menu, poslancovi Jozefovi Mikušovi. Nech sa páči.
Marcinková, Vladimíra, poslankyňa NR SR (2020-05-13):
Vážený pán predsedajúci, vážený pán minister, vážené pani poslankyne, vážení páni poslanci, dovoľte mi predložiť správu Výboru Národnej rady Slovenskej republiky pre sociálne veci o výsledku prerokovania návrhu na voľbu zástupcu navrhnutého vládou Slovenskej republiky do Dozornej rady Sociálnej poisťovne (tlač 85). Vláda Slovenskej republiky predložila Národnej rade Slovenskej republiky návrh na voľbu zástupcu navrhnutého vládou Slovenskej republiky do Dozornej rady Sociálnej poisťovne. Predseda Národnej rady Slovenskej republiky rozhodnutím č. 84 zo 6. mája 2020 pridelil návrh na voľbu zástupcu navrhnutého vládou Slovenskej republiky do Dozornej rady Sociálnej poisťovne na prerokovanie Výboru Národnej rady Slovenskej republiky pre sociálne veci. Výbor Národnej rady Slovenskej republiky pre sociálne veci prerokoval dňa 12. mája 2020 predložený návrh a uznesením č. 29 odporúča Národnej rade Slovenskej republiky 1. zobrať na vedomie zánik členstva člena Dozornej rady Sociálnej poisťovne Jany Polakovičovej Kolesárovej uplynutím päťročného funkčného obdobia podľa § 123 ods. 6 a ods. 17 písm. a) zákona č. 461/2003 Z. z. o sociálnom poistení; 2. zvoliť podľa § 123 ods. 4 zákona č. 461/2003 Z. z. o sociálnom poistení za člena Dozornej rady Sociálnej poisťovne zástupcu navrhnutého vládou Slovenskej republiky, a to Borisa Ažaltoviča, ktorého funkčné obdobie začína plynúť dňom zvolenia; 3. vykonať akt voľby podľa príslušných ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky a v súlade s volebným poriadkom o voľbe a odvolávaní funkcionárov, schváleným uznesením Národnej rady Slovenskej republiky zo 17. júna 2011 č. 498. Zvolený je kandidát, ktorý získa nadpolovičnú väčšinu hlasov prítomných poslancov Národnej rady Slovenskej republiky. Opakovaná voľba sa nekoná, ak bol na funkciu navrhnutý len jeden kandidát, ktorý z dôvodu, že nezískal potrebnú väčšinu hlasov, nebol zvolený. V takom prípade sa vykoná nová voľba na niektorej z ďalších schôdzí Národnej rady Slovenskej republiky. Výbor ma poveril predložiť Národnej rade Slovenskej republiky správu o výsledku prerokovania návrhu na voľbu zástupcu navrhnutého vládou Slovenskej republiky do Dozornej rady Sociálnej poisťovne a návrh na uznesenie Národnej rady Slovenskej republiky. Pán predsedajúci, prosím, otvorte rozpravu.
Grendel, Gábor, podpredseda NR SR (2022-02-11):
Tak. Chcel som sa opýtať, či to stihnete alebo budeme pokračovať. V tom prípade navrhujem, aby sme ešte faktickú poznámku si vypočuli od pána poslanca Beluského. Nech sa páči.
Bittó Cigániková, Jana, poslankyňa NR SR (2024-01-17):
Jasné, jasné, už aj vy, dobre, dobre, v pohode. (Povedané so smiechom.) No, Alojz, výborné vystúpenie. Ďakujem veľmi pekne zaňho. A počúvaj ma, ty si mi, normálne si ma donútil zaspomínať na staré časy, lebo teda niektorí vedia, niektorí možno ešte nie, ale ja som naozaj teda vyrastala pri Pentagone vo Vrakuni a boli to, v 90. rokoch, hej, a teda vám poviem, teda to boli veselé časy. To bola doba, keď, si pamätám, že chodili takí chlapci nabúchaní po podnikoch, ale tak ty vlastne máš podniky, tak zrejme si to aj zažil, chodili po podnikoch nabúchaní a tí podnikatelia museli platiť za ochranu, lebo keď náhodou za tú ochranu nezaplatili, tak im vypálili ten podnik potom. A boli to časy, keď vlastne každý niekoho poznal a potom sa podľa tých, toho aj ľudia správali, si pamätám tých mladých na tej diskotéke, že keď sa správal, jak úplný debil a niekoho tam stĺkol, tak on mohol, lebo však mal tie správne známosti, iba zdvihol telefón. Potom sa aj stávalo, že blbec napadol blbca, obidvaja zdvihli telefón a stretli sa dve skupiny a nevedeli, čo ďalej. Pamätám si, že to bola doba, keď moje naozaj že 14-15-ročné spolužiačky doslova fúkali pervitín z barového pultu, ktorý, linky im tam natiahli policajti, lebo tí mohli, lebo poznali tých správnych ľudí. Keď, keď chalani, ktorých som poznala, chodili vykrádať byty, lebo presne, mali nižšiu sadzbu, tak ich ešte akože v tých podnikoch títo vagabundi sedeli a lákali tie, týchto, tieto decká kvázi k sebe, lebo to bola strašná frajerina vtedy, niekoho poznať a iba vtedy si prežil. A ja teda chcem povedať tým, ktorí dúfajú, že zdvihnú telefón a vybavia si, tak my sem presne takéto živly lákame a lákame ich sa prejavovať, ktoré, ktoré majú toto, majú toto v portfóliu. A to, čo sa nám tu podarilo v podstate nejako zabiť a zahasiť, sem ideme lákať a zároveň trestáme tých, ktorí vytvárajú hodnoty. To vážne, toto?
Taraba, Tomáš, poslanec NR SR (2022-02-25):
Prepašovať otázku nielenže cenzúry do zákona o pomoci matkám, že je cynické, ale to, čo je pointa, podľa mňa si to tam presadil... presadili... Viete čo, drahá pani, vy nekomentujte, koľkátykrát ja mám vystúpenie. (Smiech v pléne. Zaznievanie gongu.) Na to je tu parlament, dobre? Mne tiež lezú na nervy vaše videá, ako chodíte označovať stromčeky po Žiline. Dobre? Tiež to lezie ľuďom na nervy, takže tiež to tam nemusíte dať. (Reakcia z pléna.) Ale to, čo je, toto si tu presadili určite na nich napojené médiá, ktoré chcú odstaviť konkurenciu. To je celé, jednoducho oni si to tam dali... (Reakcie z pléna. Prerušenie vystúpenia predsedajúcim.)
Glenda, Tibor, poslanec NR SR (2018-10-17):
Ďakujem pekne za slovo. Vážený pán predsedajúci, vážená pani ministerka, kolegyne, kolegovia, Výbor Národnej rady pre verejnú správu a regionálny rozvoj ako gestorský výbor k vládnemu návrhu zákona o registri mimovládnych neziskových organizácií a o zmene a doplnení niektorých zákonov (tlač 1059) podáva Národnej rade v súlade s § 79 ods. 1 zákona Národnej rady č. 350/1996 Z. z. o rokovacom poriadku Národnej rady spoločnú správu výborov Národnej rady. Národná rada uznesením č. 1318 z 11. septembra 2018 pridelila vládny návrh zákona na prerokovanie týmto výborom: Ústavnoprávnemu výboru Národnej rady, Výboru Národnej rady pre financie a rozpočet a Výboru Národnej rady pre verejnú správu a regionálny rozvoj. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady Slovenskej republiky, ktorým bol návrh zákona pridelený, zaujali k nemu nasledovné stanoviská: Ústavnoprávny výbor Národnej rady uznesením č. 434 z 9. októbra 2018 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi, Výbor Národnej rady pre financie a rozpočet uznesením č. 317 z 8. októbra 2018 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi, Výbor Národnej rady pre verejnú správu a regionálny rozvoj uznesením č. 165 z 11. októbra 2018 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi. Z uznesení výborov Národnej rady uvedených pod bodom III tejto správy vyplývajú pozmeňujúce a doplňujúce návrhy, ktoré nebudem čítať, nakoľko máme spoločnú správu k dispozícii. Gestorský výbor odporúča o návrhoch výborov Národnej rady, ktoré sú uvedené v spoločnej správe, hlasovať takto: hlasovať spoločne o bodoch 1 až 15 s odporúčaním gestorského výboru schváliť. Gestorský výbor na základe stanovísk výborov odporúča Národnej rade predmetný návrh zákona schváliť v znení schválených pozmeňujúcich a doplňujúcich návrhov uvedených v tejto spoločnej správe. Spoločná správa výborov Národnej rady bola schválená uznesením gestorského výboru č. 173 zo 16. októbra 2018. Týmto uznesením ma výbor poveril ako spoločného spravodajcu, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady v znení neskorších predpisov. Pán predsedajúci, skončil som, otvorte rozpravu.
Blanár, Juraj, podpredseda NR SR (2021-09-16):
Ďakujem, pán spravodajca. Otváram všeobecnú rozpravu. Konštatujem, že písomnú prihlášku som neobdržal pred otvorením tohto bodu, takže dávam možnosť teraz prihlásiť sa ústne do rozpravy, vážené panie poslankyne, páni poslanci. Pán poslanec Miroslav Suja. Ak už nikto iný, tak uzatváram možnosť prihlásiť sa do rozpravy. Ako jediný vystúpi pán poslanec Miroslav Suja, nech sa páči.
Sulík, Richard, predseda NR SR (2011-07-13):
Poprosím pani poslankyňu Tomanovú, keby mohla netelefonovať. Pani poslankyňa Tomanová, počuť vás až sem. Prosím vás, netelefonujte. Nech sa páči.
M. Sabolová, poslankyňa: (2008-06-20):
A ja sa vás len chcem opýtať, pani poslankyňa, som zvedavá, ako bude skladať účty váš koaličný minister, ak sa celá reforma, ktorú ste v tomto parlamente prijali, nového školského zákona zrúti, pretože nebude pripravená. Včera som sa chcela vášho pána ministra opýtať, ako zaplatí ľuďom, ktorí budú pripravovať cez prázdniny, cez svoje voľno túto celú reformu, lebo lehota 1. september je nereálna. Venujte sa týmto problémom, pani poslankyňa, a nie kritike, keď ju neviete ani vecne podložiť.
Jasaň, Viliam, poslanec NR SR (2014-06-05):
Vážená pani podpredsedníčka, pán minister, kolegyne, kolegovia, niet veľmi čo k tomu dodať, čo povedal pán minister, ale predsa len pár slov k tej diskusii, ktorá bola. A možno je také upozornenie pre niektorých, ktorí to zrejme ešte nepochopili, že sme hovorili o zákone, ktorý musí byť a mal tu byť už dávno. Možno tu mal byť už vtedy, keď ľudí presviedčali, že majú vstúpiť do druhého piliera. Možno im už vtedy malo byť povedané, keď vstúpite, dožijete sa dôchodku, takýmto spôsobom vám on bude vyplácaný a mohli sme byť ďalej. Mohli sme byť ďalej. A to platí pre nás pre všetkých, alebo pre tých, ktorí tu boli. A on tu mal byť aj preto, že aj kvôli tým ľuďom, ktorí od budúceho roka a ďalšieho roku budú brať dôchodok z druhého piliera, a práve preto, že ide o 1,5 mil. ľudí a takmer 6 mld. eur, ako sa tu hovorilo. Ale nič nie je dokonalé. Ale ja osobne som rád, že tento zákon tu je, aj keď mám svoj názor na druhý pilier. A podstatné je, že návrh existuje, a hlavne, že existujú možnosti, o ktorých tu hovoril aj pán minister, že ak prax ukáže, že treba niečo meniť, tak ja som presvedčený, že k nejakým zmenám v prospech dôchodcov príde. Ja by som sa tiež chcel poďakovať pracovníkom ministerstva, ktorí na tom dlhé roky pracovali. Chcem sa poďakovať aj pánovi ministrovi, že nám umožnil sa tomuto zákonu venovať viac aj z pozície odborníkov, aj opozičných poslancov, pretože vidím, že ten čas, ktorý sme spolu strávili, určite nebol zbytočný. Prospel tomuto návrhu a verím, že čas ukáže, že to bolo správne rozhodnutie. Ďakujem pekne ešte raz za spoluprácu a verím, že táto forma spolupráce, ktorú sme zvolili, nie je posledná v tomto parlamente a tiež sa prikláňam k pánovi ministrovi a chcem vás požiadať o podporu. Ďakujem pekne.
Grendel, Gábor, podpredseda NR SR (2021-06-17):
Ďakujem pekne, pán poslanec. Prosím, zaujmite miesto pre spravodajcov. Otváram všeobecnú rozpravu, do ktorej som nedostal písomnú prihlášku. Ústne je možnosť teraz sa prihlásiť. Pán poslanec Borguľa ako jediný, končím možnosť. Nech sa páči, pán poslanec Borguľa, máte slovo.
Číž, Miroslav, doterajší podpredseda NR SR (2010-07-08):
Pán poslanec Dušan Galis.
P. Hrušovský, predseda NR SR: (2004-09-23):
J. Cuper, poslanec: ... nechajte ma dohovoriť, pán predseda.
Ľ. Jahnátek, minister hospodárstva SR: (2007-10-26):
Návrh zákona zachováva kontinuitu poskytovania investičných stimulov, inkorporuje nové usmernenie Európskej komisie pre národnú regionálnu pomoc na roky 2007 – 2013 a upravuje podmienky poskytovania investičnej pomoci na počiatočné investície a tvorbu nových pracovných miest. Podmienky a limity na poskytovanie jednotlivých foriem investičnej pomoci sú v návrhu upravené diferencovane podľa odvetvia a regiónu pri zachovaní princípu vyššej miery pomoci projektom s vyššou mierou sofistikovanosti a pridanej hodnoty v menej rozvinutých regiónoch. Pretože návrh spĺňa znaky transparentnej schémy regionálnej investičnej pomoci, čo znamená, že na jeho základe bude možné poskytovať štátnu pomoc priamo bez nutnosti ďalšieho schvaľovania jednotlivých prípadov štátnej pomoci Európskou komisiou, pretože investičná pomoc poskytnutá podľa podmienok tohto zákona bude považovaná za štátnu pomoc zlučiteľnú so spoločným trhom podľa čl. 87 ods. 3 Zmluvy o založení Európskeho spoločenstva. Keďže predložený návrh zákona predstavuje prehľadný rámec poskytovania investičnej pomoci v Slovenskej republike a bude prispievať k vytváraniu dôveryhodného podnikateľského prostredia pre domácich a zahraničných investorov, dovoľujem si požiadať o jeho schválenie. Ďakujem.
Karahuta, Jaroslav, poslanec NR SR (2020-07-14):
Oznamujem členom výboru pre pôdohospodárstvo a životné prostredie, že rokovanie výboru bude o 12.30 v rokovačke výboru. Ďakujem.
Kadúc, Miroslav, poslanec NR SR (2014-11-09):
Uf, pán minister, z pohľadu opozičného poslanca musím vám skloniť teda poklonu. Vy ste živé striebro z pohľadu strany SMER, a teda určite aj vášho. Ale teda aby som možno povedal k tomu, čo ste hovorili o mne. Teda ja naozaj som smutný z toho, v akom stave je opozícia a čo sa dialo za časti opozície. A je mi naozaj zle z toho, že nikto neniesol zodpovednosť za to, že štátu škodu nikto nenahradil. V čom je to iné? V čom je spravovanie štátnych peňazí iné od pokladníčky v potravinách? Tá má hmotnú zodpovednosť. Tu medzi verejnými činiteľmi tá hmotná zodpovednosť absentuje. Vy ste povedali, že chcete sa zlepšovať. Tak ste to nejako povedali. A predpokladám, že tá snaha trvá posledných osem rokov. Vy ste boli pri vláde takmer sedem rokov. Tak vám položím otázku: Keby sme vynechali tých, čo dostali vianočný príspevok, tých, čo majú vlaky zadarmo, keby sme vynechali tých, čo majú stranícku knižku strany SMER, potom koľko ľudí vás bude podporovať, koľko z nich bude spokojných s vašou vládou? Skúste mi na to odpovedať. A hovoríme tu raz o korupcii. Naozaj, skúste mi povedať k nasledovnému. Tu na Slovensku, aspoň teda čo ja zachytávam, väčšina ľudí nepochybuje o tom, že pri vládnej strane je korupcia. A keď sa pozriem na opozíciu, nie je to z dôvodu, že by to kričala opozícia. Je to z nejakého iného dôvodu, ľudia si myslia, že pri strane SMER je korupcia. A ešte ste povedali, že viete a chcete hospodáriť a dobre hospodáriť. Verejný dlh za roky 2007 až 2013, ak sa nemýlim, stúpol o 140%, úroky pritom narástli o 40 %. Dnes máme verejný dlh 40 mld. eur a platíme ročne 1,35 mld. eur ročne na úrokoch. Myslím, že ma pán minister možnože opraví, ale tie sumy sú hrozivé. Toto je riadne hospodárenie? Určite nie je riadne.
Paška, Pavol, predseda NR SR (2014-04-03):
Poprosím pána podpredsedu Národnej rady ako... Končím rozpravu. Pán spravodajca, chcete zaujať stanovisko? Nie. Prerušujem rokovanie o tomto bode programu. Budeme pokračovať prvým čítaním o návrhu pána poslanca Hlinu na vydanie zákona č. 543 o ochrane prírody, je to tlač 942. Pán poslanec. (Rokovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení zákon č. 543/2002 Z. z. o ochrane prírody a krajiny v znení neskorších predpisov , tlač 942.)
Pellegrini, Peter, predseda NR SR (2023-11-22):
Ďakujem veľmi pekne. Prosím, prezentujme sa a hlasujme o tomto návrhu. (Hlasovanie.) Prítomných 142 poslancov, za 95, proti 4, zdržalo sa 40, nehlasovali 3. Konštatujem, že aj tento návrh sme schválili. Panie poslankyne, páni poslanci, keďže sme odhlasovali v prvom čítaní vládne návrhy zákonov, o ktorých rokujeme v skrátenom legislatívnom konaní, vyhlasujem teraz prestávku do 14.00 h, aby sme vytvorili priestor na rokovanie výborov a po nej pristúpime k druhým čítaniam vládnych návrhov zákonov. Prosím teraz predsedov príslušných výborov, aby zvolali schôdze výborov. Pán predseda výboru Blcháč.
Jurinová, Erika, podpredsedníčka NR SR (2013-01-31):
Pán poslanec Mihál.
Zmajkovičová, Renáta, podpredsedníčka NR SR (2013-05-23):
Ďakujem, pán minister. Ďalšiu otázku položil pán poslanec Ľudovít Kaník ministrovi hospodárstva Tomášovi Malatinskému. Otázka znie: „Vo Vlkanovej pri Banskej Bystrici by mohla vzniknúť výroba elektromobilov, ktorá by zamestnala najmenej 600 ľudí, starosta rokoval o podpore, ale prečo žiadnu pomoc od rezortu nezískal, ako chcete podporiť vznik týchto pracovných miest?“ Nech sa páči, pán minister, máte slovo.
Bugár, Béla, podpredseda NR SR (2018-02-08):
Pán spravodajca, chcete zaujať stanovisko? Nie. Ďakujem pekne. Prerušujem rokovanie o tomto bode programu. Pristúpime k prvému čítaniu o návrhu poslankýň Jany Kiššovej, Natálie Blahovej, Lucie Ďuriš Nicholsonovej a Renáty Kaščákovej na vydanie zákona, ktorým sa mení a dopĺňa zákon č 461/2003 Z. z. o sociálnom poistení (tlač 824). Nech sa páči, pani poslankyňa Kiššová, ako navrhovateľka máte slovo. (Rokovanie o návrhu poslankýň Národnej rady Slovenskej republiky Jany Kiššovej, Natálie Blahovej, Lucie Ďuriš Nicholsonovej a Renáty Kaščákovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 824.)
Kollár, Boris, predseda NR SR (2020-07-09):
Pán spoločný spravodajca, predložte, prosím, návrh na pokročenie rokovania o návrhu zákona v treťom čítaní.
K. Sárközy, poslankyňa: (2009-12-01):
Odôvodnenie. Dnešné mediálne správy už hovoria síce o tom, že je podpísaná zmluva, ale myslím si, že poslanci Národnej rady majú povinnosť a právo vypýtať si komplexnú správu, ktorú nám predloží pán minister zdravotníctva a o to viac žiadame, pretože v susedných štátoch aj v Českej republike, aj v Maďarskej republike už dávno prebieha očkovanie proti chrípke, dokonca sú očkovacie body a myslím si, že dôležité je preventívne sa dať zaočkovať, a nie vtedy, keď už vypukne epidémia. Ďakujem pekne.
Osuský, Peter, poslanec NR SR (2017-04-06):
Ďakujem pekne, pán predsedajúci. Z toho, čo zmienil Jozef Mihál, chcem ako nie erudovaný psychiater, ale lekár povedať jednu vec. Kompenzovaná psychóza nevylučuje zamestnanie postihnutého pacienta v istých oblastiach. Možno si niektorí z kolegov v parlamente pamätajú na pozoruhodný film Čistá duša. Áno, existujú nepochybne polia, kde môže aj človek s takouto diagnózou akýmsi spôsobom fungovať, dokonca fungovať prospešne a úspešne. Som ale i ako nepsychiater hlboko presvedčený, že špeciálne pôsobenie na poškodené, formujúce sa narušené mladé bytosti takáto diagnóza rozhodne predestináciou nie je. A je pomerne vážne nezodpovedné, ak minister pozná túto diagnózu, a napriek tomu tento stav nerieši, ešte raz hovorím, treba mať porozumenie pre pacientov s takouto diagnózou, ale no zároveň treba vedieť, kde sú limity ich prípadného pracovného nasadenia, a v tomto zmysle je i toto ďalších vážnym prvkom zlyhania, a keď si spomeniem, ako kolega Krajniak vyrátal typické príznaky istým spôsobom narušenej osobnosti, a korunujem to s tým, čo predniesla Natália Blahová v zbierke výpovedí tých, ktorí sa s tým stretli, tak to do seba zapadá ako kľúč do zámku.
Čekovský, Kristián, poslanec NR SR (2020-06-03):
Sedemdesiatpäť rokov mieru, to hovorí za všetko a uvedomuje si to nielen generácia nás tridsiatnikov, ale veľká časť Slovenska. A to je možno práve to, že ak teraz v tomto priestore nejakým spôsobom zaznievajú opačné názory alebo teda názory, ktorými predstavitelia ĽS NS dehonestujú povedzme Severoatlantickú alianciu, tak je to v podstate preto, lebo už ani nemajú nejaký iný priestor. Toto je v podstate jediný priestor, na ktorom môžu ešte vystupovať s týmito vecami. Takže; v minulosti totiž, ak si pamätáš aj ty alebo aj ostatní, mali rôzne, rôzne, chceli napríklad referendum o vystúpení z NATO a keď si uvedomili (ruch v sále), na predrečníka reagujem, ktorý v podstate hovoril, ktorý v podstate hovoril o tom, že naša generácia... (Prerušenie vystúpenia predsedajúcim.)
Blanár, Juraj, poslanec NR SR (2020-07-24):
Pán minister, ja som rovnako čakal na vaše vystúpenie, lebo som avizoval už počas môjho vystúpenia, že vy ste sa už pred zasadnutím vlády vyjadrovali negatívne voči tomu, čo Igor Matovič neustále odmieta. A povedali ste niečo, čo je nepríjemné aj pre vašich kolegov, že nie sú úprimní, ale to svedčí o tom, že ste naozaj konali s presvedčením, to, čo ste hovorili, a súhlasil som aj s tým a súhlasím, keď ste hovorili, že funkcia nemôže byť viac ako etika. Súhlasím. A rovnako súhlasím s vami, že, že nie je možné, keď s niekým nesúhlasíme, riešiť to umlčaním, že ho zavraždíme. Súhlasím, ale nepoužili ste tie slová, ktoré použili vaši kolegovia. Ale potom ma vyrušilo, keď ste začali hovoriť o tom, že Slovensko je alebo nie je morálne? Je to krajina, ktorá je morálna? Toto už je niečo, čo ma tak pomýlilo, pretože mňa ste presvedčili a myslím si, že ste človek, ktorý aj úprimne máte záujem veci riešiť a že idete za svojím presvedčením a nerobíte žiadne výhybky, až na ten záver, kde sa tá výhybka jednoducho stala. A ja by som vám možno poradil a povedal, vy ste povedali, že Matovič mal prísť, tak, však? Ja by som povedal, že Matovič nemal prísť, mal prísť povedzme Mičovský, pretože to neznamená, že keď skončí Matovič, on to sám povedal, že budete končiť v koalícii a že nebudete môcť naplniť to, čo chcete, o čom ste presvedčený, o čom ste hovorili. To znamená, je tu jednoduché riešenie. Presvedčte pána Matoviča, aby odstúpil, lebo vy ste o tom presvedčený, že to je nemorálne, čo urobil, a preberte tú zodpovednosť... (Prerušenie vystúpenia časomerom.)
M. Smolková, poslankyňa: (2008-12-03):
Môj pozmeňujúci a doplňujúci návrh je veľmi krátky a prakticky sa týka § 19a, kde sú uvedené kvalifikačné predpoklady na výkon funkcie hlavného kontrolóra, kde je uvedené, že musí mať vzdelanie ekonomického, právnického alebo technického smeru a ja chcem svojím pozmeňujúcim a doplňujúcim návrhom uviesť ešte a v odbore verejnej správy, pretože vytvorili sa nám fakulty a odbory verejnej správy a títo absolventi zatiaľ v zákonoch nie sú nikde uvedení pre výkon svojej funkcie. Takže dovoľte, aby som uviedla text pozmeňujúceho a doplňujúceho návrhu. Bod č. 1 k čl. I. Doterajšie znenie čl. I sa označuje ako bod 1 a  vkladá sa nový bod 2, ktorý znie: Bod 2 v § 19a ods. 1 znie: „Kvalifikačným predpokladom na funkciu hlavného kontrolóra je ukončené vysokoškolské vzdelanie prvého stupňa ekonomického, právnického, technického smeru alebo v odbore verejná správa.“ Bod 2 v čl. II. Článok II znie: „Tento zákon nadobúda účinnosť 1. februára 2009 okrem bodu 1, ktorý nadobúda účinnosť dňom vykonania volieb do orgánov samosprávnych krajov v roku 2009.“ Odôvodnenie. Štúdium v odbore verejná správa sa zaoberá v širokom rozsahu problematikou verejnej správy a jej súčasťami územnej samosprávy a štátnej správy. Predmetný odbor v celom rozsahu zahŕňa komplexný prehľad činnosti verejnej správy a absolventi odboru verejnej správy majú všetky predpoklady na výkon funkcie a hlavného kontrolóra vyšších územných celkov, preto sa navrhuje rozšíriť predpoklady na výkon funkcie hlavného kontrolóra aj o absolventov odboru verejnej správy. Zároveň sa navrhuje, aby toto ustanovenie nadobudlo účinnosť 1. februára 2009. Chcem ešte upozorniť, že v spoločnej správe v bode č. 4 sa stanovuje, že tento zákon nadobúda účinnosť dňom vykonania volieb do orgánov samosprávnych krajov v roku 2009. Poprosím, keby sme o tomto bode nehlasovali, respektíve nehlasovali za, pretože môj pozmeňujúci a doplňujúci návrh rieši komplexne aj jeden bod, aj druhý bod. Ďakujem za podporu. Chcem ešte povedať, že s pánom predkladateľom som tento pozmeňujúci a doplňujúci návrh konzultovala a si ho osvojil. Ďakujem pekne.
Laššáková, Jana, podpredsedníčka NR SR (2013-12-18):
Na vystúpenie pani poslankyne s faktickými poznámkami pani podpredsedníčka Jurinová, pán poslanec Viskupič. Končím možnosť prihlásiť sa s faktickými poznámkami. Nech sa páči, pani podpredsedníčka.
Kollár, Boris, predseda NR SR (2022-09-23):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Lukášovi Kyselicovi.
Ďuriš Nicholsonová, Lucia, podpredsedníčka NR SR (2019-01-31):
Vážené panie poslankyne, vážení páni poslanci pokračujeme v popoludňajšom rokovaní tretieho dňa 40. schôdze Národnej rady Slovenskej republiky a to v prerušenej rozprave v prvom čítaní o návrhu poslancov Jarjabka a Číža na vydanie zákona, ktorým sa mení a dopĺňa tlačový zákon (tlač 1290). Prosím poslanca Jarjabka, aby zaujal miesto určené pre navrhovateľov, a spravodajcu z výboru pre kultúru a médiá poslanca Senka, aby zaujal miesta určené pre spravodajcov. S faktickými poznámkami sú na dopoludňajšie vystúpenie poslanca Číža prihlásení štyria poslanci. Pán poslanec Jarjabek, pán poslanec Osuský, pán poslanec Dostál a pani poslankyňa Kaščáková. Pán poslanec Jarjabek, máte slovo. Pán poslanec Jarjabek, ste prihlásený s faktickou poznámkou, takže nech sa páči. Zapnite mu, prosím, mikrofón. [Pokračovanie v rokovaní o návrhu poslancov Národnej rady Slovenskej republiky Dušana Jarjabka a Miroslava Číža na vydanie zákona, ktorým sa mení a dopĺňa zákon č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon) v znení neskorších predpisov , tlač 1290.]
Laššáková, Jana, podpredsedníčka NR SR (2012-11-07):
Pán poslanec Přidal chce reagovať. Nech sa páči, pán poslanec.
Grendel, Gábor, poslanec NR SR (2017-04-07):
Ďakujem za slovo. Pán minister, vidieť, že mediálny tím predsedu vlády funguje na plné obrátky, aj ten oficiálny, aj ten paralelný. Mne už len chýbalo, aby ste povedali, že ide o kauzu druhej Dzurindovej vlády alebo že kauza Čistý deň je útok na úspešné slovenské predsedníctvo. A skoro ste ma presvedčili o tom, že skutok sa nestal. To je taká slovenská klasika. Pre vás je proste výpoveď klientky Čistého dňa dôveryhodná vtedy, keď Čistý deň chváli. Keď toto zariadenie kritizuje, tak je nafetovaná a kúpená. Ale čo ak je to naopak? Vy sa ani nesnažíte preveriť, či hovorí pravdu vtedy alebo vtedy. Vy to proste viete a práve týmto ste ma nepresvedčili, pán minister! Dúfam, že vaše vystúpenie aj vystúpenie pána premiéra videli a počuli bývalí klienti Čistého dňa, psychológovia, kurátori a že vaše a premiérové vystúpenie ich podnieti, aby aj oni vystúpili z anonymity. (Potlesk.)
Bugár, Béla, podpredseda NR SR (2016-05-24):
Vážené panie poslankyne, vážení páni poslanci, budeme pokračovať v rokovaní. Pán navrhovateľ už je na svojom mieste. Ešte pána Petráka ako spravodajcu. Aj ten je tu, dobre. Takže, pán poslanec Viskupič, nech sa páči môžte pokračovať v rozprave. A zároveň, vážené kolegyne, vážení kolegovia, prosím vás, aby bol väčší kľud v rokovacej sále, lebo pán poslanec ide vystúpiť a nebolo by dobré, keby ste ho rušili. Nech sa páči.
Fitz, Peter, poslanec NR SR (2014-03-25):
Pán predsedajúci, dajte hlasovať... (Smiech v sále.) Môžem? Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Danko, Andrej, predseda NR SR (2018-09-14):
Ďakujem. Tým vyhlasujem všeobecnú rozpravu za skončenú. Chce sa vyjadriť ešte pán navrhovateľ?
P. Hrušovský, podpredseda NR SR: (2001-11-07):
A. Juriš, poslanec: Môžeme hlasovať o postúpení...
Vážny, Ľubomír, poslanec NR SR (2023-12-05):
Ďakujem. Pán poslanec, len aby som ťa doplnil alebo poopravil. Ani správa NKÚ nie je písmo sväté, pretože aj táto správa NKÚ má určité nedostatky a viem aj o iných, že majú určité nedostatky, ale takých, ktoré sa týkali aj mňa, ale to teraz nechcem hovoriť. Čo sa týka zákona o osobnej hmotnej zodpovednosti, čo si pamätám, tak keď ste ho predkladali, nebol vykonateľný a ťažko bol opraviteľný na takomto rokovaní Národnej rady s tým, že ak by pripravíte nový zákon o osobnej hmotnej zodpovednosti, ktorý bude vykonateľný a, samozrejme, aby bol aj kompatibilný s ostatnými právnymi predpismi Slovenskej republiky, bude aj kladne odsúhlasený s ministerstvom spravodlivosti, tak myslím, že nemáme problém túto tému otvoriť a podporiť. Čo sa týka účelu tejto schôdze, nie je ten účel úplne zbytočný, verte mi, pretože minimálne sme zdynamizovali proces, ako sa prelinie táto záležitosť do trestnoprávnej roviny, a verte mi, že určite s väčším apetítom ju budú riešiť aj na prokuratúre aj, samozrejme, ostatné orgány činné v trestnom konaní. Ďakujem.
Grendel, Gábor, podpredseda NR SR (2022-02-25):
S reakciou na faktické poznámky pán poslanec Osuský.
Laššáková, Jana, podpredsedníčka NR SR (2012-05-09):
S reakciou na faktické poznámky. Pani poslankyňa Nicholsonová, nech sa páči.
Laššáková, Jana, podpredsedníčka NR SR (2014-01-29):
Pán poslanec Hlina, nech sa páči.
Sulík, Richard, predseda NR SR (2011-09-13):
Traja poslanci plus, štyria poslanci a aj spravodajca poslanec Osuský. Piati. Uzatváram možnosť sa prihlásiť do rozpravy. Štyroch máme iba? Štyria. Uzatváram možnosť. A slovo má pán poslanec Bublavý.
Glváč, Martin, podpredseda NR SR (2016-05-24):
Ďakujem veľmi pekne. Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Alanovi Suchánkovi. Nech sa páči, pán poslanec.
Jurinová, Erika, podpredsedníčka NR SR (2014-11-09):
O slovo požiadal pán navrhovateľ, pán poslanec Poliačik, nech sa páči.
A. Belousovová, podpredsedníčka NR SR: (2009-06-23):
Otváram rozpravu o tomto bode programu. Hlási sa niekto z poslancov do rozpravy? Hlásite sa pán poslanec, pán poslanec Lipšic. Ešte niekto má záujem? Ak je to všetko, uzatváram možnosť podania ústnych prihlášok do rozpravy. Pán poslanec, máte slovo.
Gyimesi, György, poslanec NR SR (2021-11-02):
Chcem sa všetkým poslankyniam a poslancom, ktorí vecne diskutovali o tomto návrhu zákona, poďakovať a chcem vás po tretí alebo po štvrtýkrát ubezpečiť, že na novembrovú schôdzu sem príde zákon, ktorý bude riešiť ostatné národnostné komunity v rámci Fondu na podporu kultúry národnostných menšín. A áno, táto koalícia bude riešiť aj Maticu slovenskú v tom smere, v tom zmysle, ktorý tu načrtli viacerí poslanci, aby mali aj oni stabilnú dotáciu zo štátneho rozpočtu. Tá bude vtedy známa, ak sa skončí audit alebo kontrola vládneho auditu. A to hovorím tretiu vec, všetky tieto tri návrhy zákonov by sa mali schvaľovať naraz. Čiže toto je prvé čítanie. Nerozumiem, vlastne im rozumiem, ale ostatným nerozumiem, frustrácii alebo nejakým obavám, pretože žiadne namieste nie sú. Tento zákon, áno, sa týka iba Csemadoku a ostatné dva sa budú týkať Matice slovenskej a ostatných národnostných komunít. Ďakujem vám ešte raz za rozpravu.
Švantner, Dušan, poslanec NR SR (2011-05-26):
Viete, ja som náhodou robil vo firme, robil som tam tridsať rokov, ktorá po revolúcii rekonštruovala V-1 v Jaslovských Bohuniciach. Vážené dámy, vážení páni, my sme vtedy ako nová Slovenská republika, musím povedať tak trocha pejoratívne, vpálili 13 mld. korún do úpravy tejto elektrárne. Realizáciu úpravy robila firma Siemens a samozrejme s tým, že boli subdodávatelia, ako napr. Mostáreň Brezno alebo ďalšie firmy. S tým, že nás ubezpečovali, že táto elektráreň je prakticky ako nová. A že môže fungovať ďalšie roky, odhadovalo sa to vtedy do roku 2025. Viete, jadrová elektráreň je najdrahšia vtedy, keď sa stavia. A ešte je asi o voľačo drahšia, keď sa likviduje. My sme funkčnú elektráreň odstavili v 2006-2008 a, žiaľbohu, my sme mohli do dvetisíc dvadsiateho piateho roku stadiaľ dostávať finančné prostriedky. Len, v Európskej únii bol prebytok elektrickej energie. A preto bolo veľmi dobré pre niektoré štáty, aby nás prinútili k tomu, že tú elektráreň budeme odstavovať. No a, samozrejme, však je to ďalšia robota pre firmy z týchto štátov, ktoré to budú za veľké peniaze likvidovať. Vážené dámy, vážení páni, teraz otázka k pani premiérke, prípadne k ministrovi hospodárstva a ministrovi financií: Spravil už niekto analýzu toho, koľko by nás stáli pracovné miesta, keby sme zachraňovali pracovné miesta v našich firmách, ktoré už fungujú? Ja som žiadnu takú analýzu nepočul, nevidel. Preto žiadam pani premiérku, aby dala úlohu príslušným ministrom na to, aby to bolo zistené, aby sme vedeli povedať, že či je lepšie kupovať si nových investorov, lebo do určitej miery my týchto investorov aj navigujeme k tomu, zlikvidovať našu konkurenciu, našich firiem a začať pôsobiť na našom území. Tu by som tiež chcel povedať aj to, že, viete, tí noví investori hovoria o tom, koľko vytvoria pracovných miest, koľko plánujú vytvoriť pracovných miest. Neviem, aká je istota. Neviem, že ako dlho títo investori zostanú u nás. Lebo vlastne nemajú, mimo motivácie finančnej, žiadnu inú motiváciu pôsobiť na tomto našom území. A myslím si, že je oveľa väčšia istota, keď sú to zabehnuté naše firmy, ktoré sú viazané veľa razy aj osobnými vzťahmi, aj rodinnými vzťahmi v týchto firmách a oveľa ťažšie sa im rozmýšľa tým spôsobom, že chcem len zarobiť a keď som vyčerpal všetky možnosti, ktoré v danom regióne sú, tak odchádza ďalej. Dámy a páni, myslím si, že je potrebné spraviť túto analýzu a že nám možno ukáže ďalšie možnosti, ktoré táto vláda a naša republika má. Ďakujem.
Grendel, Gábor, podpredseda NR SR (2022-11-09):
S ďalšou faktickou poznámkou pán poslanec Pročko.
Bernaťák, Tibor, poslanec NR SR (2019-06-26):
Pán predsedajúci, v rozprave k uvedenému vládnemu návrhu zákona nevystúpil nik, budeme teda hlasovať o pozmeňujúcich a doplňujúcich návrhoch zo spoločnej správy. Dajte, prosím, hlasovať spoločne o bodoch 1 až 8 s odporúčaním gestorského výboru schváliť.
Janíková, Mária, poslankyňa NR SR (2015-09-18):
Vážený pán predseda, prosím, aby ste dali hlasovať o tom, že Národná rada sa uznesie v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kovačócy, Marián, poslanec NR SR (2013-10-29):
A teraz pristúpime k hlasovaniu o pozmeňujúcich návrhoch, ktoré odzneli v rozprave. Pán predseda, dajte najprv hlasovať o pozmeňujúcom návrhu pána poslanca Suska, a to en bloc body 1 až 3, teda spoločne.
Grendel, Gábor, podpredseda NR SR (2022-10-05):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy k tomuto bodu ústne. Nikto. Vyhlasujem rozpravu za skončenú. Žiada si záverečné slovo pán navrhovateľ? Nie. Pani spravodajkyňa? Aha, pán navrhovateľ áno. Tak, nech sa páči.
Grendel, Gábor, podpredseda NR SR (2020-12-02):
Je všeobecný súhlas? (Nesúhlasná reakcia pléna.) Nie. Dávam hlasovať, prezentujeme sa a hlasujme. (Hlasovanie.) Prítomných 129 poslancov, za 38, proti 69, zdržalo sa 18, nehlasovali 4. Tento procedurálny návrh sme neschválili. Pán poslanec Susko s procedurálnym.
Cmorej, Peter, poslanec NR SR (2020-11-25):
Ďakujem pekne za slovo. Tento zákon, ktorý predkladám s mojimi priateľmi z klubu OĽANO a s mojím kolegom Mirom Žiakom, je ďalší zo série zákonov – chránime majetok nás všetkých v mestských podnikoch a konkrétne vo vodárňach. Prvý zo série týchto zákonov, novelu zákona o regulácií v sieťových odvetviach, sme schválili približne pred dvoma mesiacmi. V tom zákone sme zamedzili tunelovaniu vodární cez dcérske spoločnosti, čo bol osvedčený a dlhoročný model, ktorý bol známy najmä z Bratislavskej vodárenskej spoločnosti. Tento zákon, ktorý máte pred sebou, reaguje na hrozbu, že k našej základnej strategickej surovine, ktorou voda nepochybne je, sa snažia dostať rôzne zvláštne záujmové skupiny, ktorých cieľom, obávam sa, teda skúsenosti nás učia, že nie je to rozvoj vodovodnej a kanalizačnej siete či služba občanovi, ale len vlastný prospech. Bratislavská vodárenská spoločnosť takýto problém v minulosti vyriešila zmenou stanov, kde akcionári priamo zakotvili, že ich akcie nie sú prevoditeľné mimo obce a mesta Bratislavského kraja. A tieto stanovy nie sú zmeniteľné bez súčinnosti Dozornej rady. Žiaľ, ostatné vodárenské spoločnosti nemajú takéto ustanovenia vo svojich stanovách, a preto teraz Východoslovenská vodárenská spoločnosť rieši podobný problém, keď sa o účasť vo vodárňach snaží neznáma osoba s neznámymi úmyslami cez nastrčeného advokáta. Preto navrhujeme zákonnú úpravu, ktorá hovorí, že majetkové účasti štátu, obcí a samosprávnych krajov môžu byť prevedené iba na iné obce, samosprávne kraje či štát. Obmedzenie prevoditeľnosti akcií určite nie je ideálne riešenie. Štát a, žiaľ, ani samosprávy nie sú ideálnymi vlastníkmi. Je potrebné povedať, že je to dočasné riešenie, je to akási záchranná brzda. Staviame múr okolo našej strategickej suroviny, lebo nechceme, aby sa k nej dostali rôzni barbari. Ale chcem zdôrazniť, že sa musíme postupom času dostať aj k takému nastaveniu pravidiel, ktoré, ktoré umožní vstúpiť do takýchto podnikov strategickým investorom. Takým, ktorí budú mať nastavené jasné pravidlá, povinnosť investícií a jasné rozvojové plány, ktoré budú musieť plniť. Na takéto niečo potrebujeme zákon o obchodných spoločnostiach, ktoré vykonávajú služby vo verejnom záujme. Kolegovia, veľmi pekne ďakujeme za podporu a dúfam, že v tejto iniciatíve – ako chrániť majetok nás všetkých – budeme aj naďalej pokračovať.
Bugár, Béla, podpredseda NR SR (2017-06-15):
Ďakujem. A teraz dávam slovo pánovi poslancovi Mihálovi z gestorského sociálneho výboru.
Pellegrini, Peter, podpredseda NR SR (2020-05-14):
Pán poslanec Podmanický.
M. Číž, podpredseda NR SR: (2007-09-20):
Pani poslankyňa, chcete využiť právo a položiť otázku? Nech sa páči, máte dve 2 minúty.
V. Veteška, podpredseda NR SR: (2005-10-27):
Pán minister, želáte si vystúpiť? Nech sa páči.
Bugár, Béla, podpredseda NR SR (2019-01-31):
Prezentujme sa a hlasujme o bodoch z informácie. (Hlasovanie.) Prítomných 143, za 122, zdržalo sa 21 poslancov. Konštatujem, že informáciu sme schválili. Nech sa páči.
Číž, Miroslav, doterajší podpredseda NR SR (2010-07-08):
Pán poslanec Ján Kvorka.
Baláž, Radovan, poslanec NR SR (2019-10-22):
Ďakujem pekne za slovo, pán predsedajúci. Cieľom nami predkladanej novely zákona č. 575/2001 Z. z. o organizácii činnosti vlády je zriadenie Ministerstva cestovného ruchu a športu Slovenskej republiky ako samostatného ústredného orgánu štátnej správy. Zriadenie samotného ústredného orgánu štátnej správy je pre oblasť cestovného ruchu a športu, na plnenie úloh v týchto oblastiach dôležité a odbornou verejnosťou veľmi pozitívne vnímané. Je potrebné mať k dispozícii odborný a funkčný aparát, ktorý dokáže reflektovať na dôležité podnety a v tak ekonomicky dôležitých oblastiach, ako je cestovný ruch aj šport, je priam nevyhnutný. Možno konštatovať, že predovšetkým zvýšená návštevnosť našej krajiny domácimi, ale aj zahraničnými turistami, docielená zavedenými inými opatreniami, ktoré boli už prijaté v tomto volebnom období, stále má potenciál rastu. Všetky tieto aspekty prispeli k tvrdeniu a k všeobecnému názoru o potrebe zriadiť samostatné ministerstvo pôsobiace v tejto oblasti, aby boli kvalitne plnené úlohy v oblasti nielen cestovného ruchu, ale aj športu. Návrh zákona má negatívne, ale aj pozitívne vplyvy na rozpočet verejnej správy, primárne by malo dôjsť k preskupeniu existujúcich presúvaných kapacít a finančných zdrojov z existujúcich ministerstiev na novovytvorené ministerstvo. Návrh zákona je v súlade s ústavou a inými zákonmi, taktiež medzinárodnými zmluvami, ktorými je Slovenská republika viazaná a taktiež je v súlade s právom Európskej únie a v súlade s nálezmi Ústavného súdu. Ďakujem pekne, skončil som.
Pčolinský, Peter, doterajší podpredseda NR SR (2023-10-25):
Pán poslanec Roman Mikulec.
J. Tkáčová, poslankyňa: (2007-03-22):
A čo sa týka, pán poslanec Kahanec, skutočne PCB, DDT sú známe škodliviny a tiež sme ich celosvetovo zakázali, pretože neboli únosné pre ľudskú populáciu. Tak už sa ozaj raz poučme zo svojej histórie a buďme aspoň jeden krok dopredu. Ďakujem vám.
Paška, Pavol, predseda NR SR (2012-07-25):
Hlasujeme. (Hlasovanie.) 142 prítomných, 133 bolo za, 9 sa zdržali. Návrh sme schválili, pridelili sme návrh zákona do výborov a určili sme lehoty na prerokovanie. Dámy a páni, odhlasovali sme dva prerokované body z programu 4. schôdze. Chcem vás teraz požiadať o súhlas so zmenou v programe, a to nasledovne: Pri schvaľovaní programu včera sme odsúhlasili, že budúci týždeň v utorok od 9.00 hod. budeme rokovať o správe ministra vnútra, ktorú predložil na základe rozhodnutia pléna. A chcem vás požiadať, aby sme zmenili program tak, že bod 15, čo je vládny návrh zákona o sociálnom poistení, budeme rokovať v utorok od 9.00 hod. a po jeho prerokovaní budeme rokovať o Správe o stave vyšetrovania kauzy Gorila. A tak isto po skončení prerokovania prijatia uznesenia k tejto správe navrhujem preložiť bod 16, čo je ďalší bod, ktorý bude predkladať pán minister práce a sociálnych vecí. Je to súhrnná správa o stave rodovej rovnosti na Slovensku. Čiže body 15 a 16, ktoré sú v programe, budú rokované budúci týždeň a to tak, ako som navrhol, najprv od 9.00 hod. zákon o sociálnom poistení, potom Správa o stave vyšetrovania kauzy Gorila a potom bod 16, súhrnná správa, ktorú predloží minister práce. Je všeobecný súhlas? Nie je. Budeme hlasovať. Poprosím vás, aby sme hlasovali o tomto návrhu. (Hlasovanie.) 138 prítomných, 94 bolo za, 14 proti, 25 sa zdržalo, 5 nehlasovali. Odsúhlasili sme návrh na zmenu programu 4. schôdze. Dámy a páni, mali sme pokračovať v rokovaní bodmi, ktorých predkladateľom je ministerka zdravotníctva pani Zuzana Zvolenská. Vzhľadom na to, že prebieha vláda a pán premiér odvolal pani ministerku z Národnej rady, odvolal z Národnej rady, aby sa zúčastnila (Smiech a potlesk v sále.), aby sa zúčastnila rokovania vlády vzhľadom na závažnosť materiálov, ktoré predkladá, vyhlasujem prestávku do 14.00 hod. a budeme týmito bodmi pokračovať od 14.00 hodiny. A dúfam, že pani ministerka sa vráti napriek môjmu preklepu. (Prerušenie rokovania o 11.12 hodine.)
Mičovský, Ján, minister pôdohospodárstva a rozvoja vidieka SR (2021-05-12):
Ďakujem pekne. Ďakujem za tieto reakcie. Asi využijem túto poslednú, pán poslanec Faič, naozaj, keďže teda hlásime sa k tomu, že máme istú lesnícku spoločnú skúsenosť, tak poviem, že viete, ako rastie les. Pomaly a kým sa dopestuje, tak treba veľa pokory, veľa pozorovania a veľa múdrych zásahov. Nuž, možno aj kým zmeníme naše poľnohospodárske a potravinárske Slovensko, bude treba mať aj trpezlivosť a uznať aj straty, nejaký minister odíde, nejaký príde, ale ten cieľ je hodný toho, aby tá hora bola kvalitná. A ja som presvedčený, že k tomu práve spejeme. Takže nemám najmenšiu obavu z toho, že by sme nešli správnou cestou. Že to tak nevypadá a že oprávnene ako opozícia poukazujete na veci, ktoré možno by som na vašom mieste robil podobné niečo; niečo je fér, niečo menej, ale to už patrí do politického života. Len tá jednoduchá otázka, ktorú ste dali, má svoju aj jednoduchú odpoveď. Áno, niektoré veci vypadajú tak, ako keby ste slúžili práve len nejakej skupine. A veľmi často počúvam, že som obklopený agrobarónmi a inými barónmi. Nuž, nie som. A keď hovoríme tak, ako mi to pripomenul váš kolega, že máme hovoriť o zákone o neprimeraných obchodných podmienkach, nuž, tak sa spytujem, čo v tomto zákone, v tejto novele 91/2019 je naozaj také, že by to svietilo, ako keby výstraha, že opäť aj táto vláda sa pridala k tým prechádzajúcim a chce nejakým spôsobom vnímať požiadavky tých najbohatších. Ja myslím, že, pán poslanec Faič, nič také tam nenájdeme. Je tam snaha len o poctivé hľadanie rovnováhy, tak ako som to zdôraznil, nájsť férový prístup. Ja som vďačný, že môžem prehovoriť za... (Prerušenie vystúpenia časomerom.)
V. Veteška, podpredseda NR SR: (2005-07-06):
B. Brestenská, poslankyňa: Vážený pán Čaplovič, ja vás celkovo veľmi uznávam ako vzdelaného a múdreho človeka. Tu v parlamente som sa naučila vás počúvať, ale veľmi dlho nevydržím to počúvať, lebo vy idete naozaj tak širokospektrálne a potom mi tak niekedy ujdú tie hlavné myšlienky, ktoré vlastne mali byť zdôraznené. Tak to ja vnímam. Mne tak teraz napadlo, keď som vás počúvala, že dokonalé Slovensko ste tak chceli, aby sme mali. To slovo „dokonalé“ sa mi zdá také veľmi absurdné, lebo si myslím, že k dokonalosti sa človek len blíži, a zvlášť Slovensko, celý svoj život sa človek pomaly blíži a nikdy sa to nepodarí. Takže ja by som nechcela dokonalé Slovensko, ale chcela by som vlastne prosperujúce Slovensko, ktoré naozaj má dobré ekonomické zázemie, s tým môžeme len súhlasiť, že to dá vzdelanostná spoločnosť. Ale, žiaľ, ako vás za tie tri roky poznám a som teraz členka koalície, žiaľ, nepočula som inú alternatívu, ako to vaše dokonalé Slovensko urobiť, a myslím si, že tá vzdelanostná spoločnosť je naozaj o vzdelaní, o kultúre, o všetkom možnom. Ale tá kritika, ktorá tu znie, je veľmi všeobecná, tak chcem povedať, alebo tie slová, ktoré zazneli. Ja si vážim vašu múdrosť, ale konkrétnosť mi chýba v nej. Takže keď budem počuť také, čo má byť to dokonalé Slovensko, lepšie ako koalícia ho robí, ktorá má reformy spustené, tak potom budem rada, s vami si sadnem a budem rozprávať, ale zatiaľ som za tri roky nepočula. Ďakujem.
Susko, Boris, poslanec NR SR (2022-02-25):
Ďakujem pekne za slovo. Vážený poslanec Žiak, neviem, čo vám na to povedať, ako neviem, že či nepočúvate, alebo úmyselne nepočúvate, ale myslím si, že sme úplne jasne, celý poslanecký klub strany SMER – sociálna demokracia, odsúdili agresiu Ruska na Ukrajine, a to jednoznačne a bezpodmienečne. Takže neviem, o čom zase hovoríte. Pán poslanec Krúpa, zavedenie cenzúry, neviem, či je v súčasnej situácii taký krok, ktorý potrebujeme robiť v skrátenom legislatívnom konaní. Ja som citoval ustanovenia zákona o kybernetickej bezpečnosti, ktorý podľa môjho názoru dostatočne má páky na to, aby riešil také konania, ktoré sú proti bezpečnosti Slovenskej republiky. Toto však je všeobecné zavedenie cenzúry, kde škodlivý obsah je v tomto návrhu zadefinovaný tak široko, že to môže byť čokoľvek a vôbec sa to nemusí týkať ani Ukrajiny, ani nejakých protištátnych konaní. A, pán poslanec Osuský, teda neviem, čo vakcinácia má spoločné s týmto skráteným legislatívnym konaním. Kolegovia, ako som povedal, dajme to do riadneho legislatívneho procesu, aby to prešlo riadnym medzirezortným pripomienkovým konaním, aby sa mali možnosť k tomu vyjadriť všetky dotknuté subjekty, aby sa k tomu mohla vyjadriť odborná verejnosť v rámci verejnej diskusie a potom to môžeme konsenzuálne schváliť. Ale takýmto spôsobom zneužívať túto situáciu na to, aby sme zaviedli cenzúru teraz v skrátenom legislatívnom konaní, si myslím, že je cez všetky čiary. Ďakujem pekne.
Zmajkovičová, Renáta, podpredsedníčka NR SR (2014-03-20):
Vážené panie poslankyne, vážení páni poslanci, keďže je štvrtok, podľa zákona o rokovacom poriadku nasleduje hodina otázok , ktorú týmto otváram. Poslanci písomne položili do včera do 12.00 hodiny dvanásť otázok na predsedu vlády a na členov vlády dvadsať otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, predseda vlády pán Robert Fico sa z rokovania o tomto bode programu ospravedlnil. Svojím zastupovaním poveril podpredsedu vlády pre investície pána Ľubomíra Vážneho, ktorého prosím, aby oznámil, kto z členov vlády bude odpovedať na otázky za neprítomných členov vlády. Pán podpredseda vlády, máte slovo, nech sa páči.
Číž, Miroslav, podpredseda NR SR (2015-09-23):
S faktickou poznámkou pani poslankyňa Mezenská. Pokiaľ nie je nikto iný, uzatváram možnosť prihlásiť sa s faktickou poznámkou. Slovo má pani poslankyňa Mezenská.